Ірына Барысаўна, найперш цікава Ваша ацэнка працэдуры абмеркавання, якое мела месца ў дадзеным выпадку. Гэта было не абмеркаванне, а інфармаванне. Працэдура абмеркавання прапісана законам. Яно павінна пачынацца на стадыі ПЛАНАВАННЯ ПРАЕКТА ДЭТАЛЕВАЙ ПЛАНІРОЎКІ раёна. Кіеўка такога плана не мае, а павінна мець. Бо раён сваеасаблівы, цікавы і складаны адначасова. Чаму не мае – пытанне да старшыні гарвыканкама Палашэнкава і галоўнага архітэктара горада Ляшука. Мы плацім падаткі, утрымліваем вялізную армію чыноўнікаў, і яны абавязаны адказаць нам: што, дзеля чаго, калі і, канешне, за колькі яны збіраюцца зрабіць тое ці іншае. Мы ім скажам: так ці не. І нас яны абавязаныя не толькі выслухаць, а пачуць і пакласці нашыя чаканні ў аснову наступнага варыянта. Такім павінна быць абмеркаванне. Як Вы ацэньваеце праект рэканструкцыі квартала Піваварная – 1-ы Мінскі – Валадарскага?